
Operációs rendszerek sebezhetőségeinek vizsgálata automatizált környezetben

Operációs rendszerek sebezhetőségeinek vizsgálata automatizált környezetben
Az utóbbi években a kártékony kódok terjesztése drasztikusan megváltozott és a feketepiacokat ellepték a biztonsági hibákat kihasználó exploitok, melyeket később kártékony kódok terjesztésére vagy épp zombi hálózatok kialakítására használnak. Manapság a feketepiacon egy Adobe Flash sebezhetőséget kihasználó exploit-ért akár több ezer dollárt is elkérnek, mely annak fényében nagyon is aggasztó, hogy a felhasználók több mint 98%-nál az Adobe Flash alkalmazás valamilyen verziója megtalálható. Ebből kifolyólag a kutatók számára létfontosságúvá vált e biztonsági hibák mielőbbi feltárása, az exploitok vizsgálata és készítése, hogy az védelmi termékek működése mind pontosabbá váljék, és ami a legfontosabb, az adott biztonsági hibát mihamarabb megszüntessék. Dolgozatomban rávilágítok a biztonsági hibák kihasználásának vizsgálatára, az exploitok készítésének menetébe és bemutatok egy olyan automatizált keretrendszert mely segítségével e kódok tesztelése drasztikusan lecsökkenthető.



